STANOVISKO KOMISIEpodľa článku 294 ods. 7 písm. c) Zmluvy o fungovaní Európskej úniek zmene[-nám] a doplneniu[-niam] Európskeho parlamentuv pozícii Rady týkajúcej sa návrhu SMERNICE EURÓPSKEHO PARLAMENTU A RADY,ktorou sa mení a dopĺňa smernica Rady 78/660/EHS o ročnej účtovnej závierke niektorých typov spoločností, pokiaľ ide o mikrosubjekty /* KOM/2012/01 v konečnom znení - 2009/0035 (COD) */





2009/0035 (COD) STANOVISKO KOMISIE podľa článku 294 ods. 7 písm. c) Zmluvy o fungovaní Európskej únie k zmene[-nám] a doplneniu[-niam] Európskeho parlamentu v pozícii Rady týkajúcej sa návrhu SMERNICE EURÓPSKEHO PARLAMENTU A RADY, ktorou sa mení a dopĺňa smernica Rady 78/660/EHS o ročnej účtovnej závierke niektorých typov spoločností, pokiaľ ide o mikrosubjekty (Text s významom pre EHP) 1. Úvod V článku 294 ods. 7 písm. c) Zmluvy o fungovaní Európskej únie sa ustanovuje, že Komisia vydá stanovisko k zmenám a doplneniam, ktoré navrhol Európsky parlament v druhom čítaní. Stanovisko Komisie k zmenám a doplneniam navrhnutým Parlamentom je uvedené ďalej v texte. 2. Kontext Dátum predloženia návrhu Európskemu parlamentu a Rade [dokument KOM(2009) 83 v konečnom znení – 2009/0035 COD]: || 26. 2. 2009 Dátum prijatia stanoviska Európskeho hospodárskeho a sociálneho výboru: || 15. 7. 2009 Dátum predloženia pozície Európskeho parlamentu, prvé čítanie: || 10. 3. 2010 Dátum prijatia pozície Rady: || 12. 9. 2011 Dátum súhlasu výboru COREPER s kompromisom z druhého čítania: || 23. 11. 2011 Dátum legislatívneho uznesenia Parlamentu v druhom čítaní: || 13. 12. 2011 3. Cieľ návrhu Komisie Návrh Komisie bol prijatý v rámci iniciatívy za lepšiu právnu reguláciu. Keďže členským štátom sa poskytla možnosť oslobodiť mikrosubjekty od požiadaviek štvrtej smernice o práve obchodných spoločností[1], zámerom návrhu bolo zjednodušiť a zlepšiť existujúci regulačný rámec s cieľom obmedziť oznamovacie povinnosti vyplývajúce pre mikrosubjekty EÚ z účtovných požiadaviek, aby sa: · znížilo administratívne zaťaženie; a · umožnilo mikrosubjektom zosúladiť ich požiadavky v oblasti vykazovania so skutočnými potrebami používateľov a zostavovateľov účtovných závierok. 4. Stanovisko Komisie k zmenám a doplneniam navrhnutým Európskym parlamentom Stanovisko Európskeho parlamentu v druhom čítaní je vyváženým kompromisom s obmedzeným počtom zmien a doplnení pozície Rady. V snahe priblížiť sa k pôvodnému návrhu Komisie a s cieľom umožniť viacerým mikrosubjektom, aby prípadne mohli využívať zjednodušený režim, Európsky parlament zvyšuje veľkostné kritériá vymedzujúce mikrosubjekty tak, že majú najviac 10 zamestnancov, maximálny čistý obrat 700 000 EUR a/alebo maximálnu celkovú súvahu 350 000 EUR (pričom musia byť splnené dve z týchto troch kritérií). V odôvodnení 9 objasňuje dosah oslobodenia od požiadaviek zverejňovania, ktoré sa predpokladajú v pozícii Rady. Zúčastneným stranám by v dôsledku toho mali byť na základe žiadosti sprístupnené informácie zo súvahy mikrosubjektov založené do verejných registrov a mikrosubjekty by už nemali mať povinnosť zverejňovať uvedené informácie formou zverejnenia vo vnútroštátnom obchodnom vestníku ani inými rovnocennými prostriedkami. V komplexnej doložke o revízii sa Komisia vyzýva, aby najneskôr 5 rokov od nadobudnutia účinnosti predložila správu o situácii mikrosubjektov a zohľadnila pritom najmä situáciu na vnútroštátnej úrovni, pokiaľ ide o počet podnikov spĺňajúcich veľkostné kritéria, ako aj zníženie administratívnej záťaže vyplývajúce z oslobodenia od požiadavky zverejňovania. Zároveň so súhlasom Komisie odstraňuje výzvu, aby členské štáty vypracúvali korelačné tabuľky. Stanovisko Európskeho parlamentu je výsledkom kompromisu dosiahnutého v trojstrannej diskusii, ktorá sa uskutočnila 9. novembra 2011. 5. Záver Komisia v súlade s článkom 293 ods. 2 Zmluvy o fungovaní Európskej únie prijíma zmeny a doplnenia, ktoré odhlasoval Európsky parlament v druhom čítaní, v znení už uvedeného kompromisu. [1] Smernica 78/660/EHS z 25. júla 1978 o ročnej účtovnej závierke niektorých typov spoločností, vychádzajúca z článku 54 ods. 3 písm. g) zmluvy (Ú. v. ES L 222, 14.8.1978, s. 11).